Einstaklingsmiðaðir kennsluhættir í samfélagsgreinum á unglingastigi í grunnskólum
Í þessu B.Ed.-verkefni við Menntavísindasvið Háskóla Íslands er fjallað um hvernig megi einstaklingsmiða kennsluhætti í samfélagsgreinum á unglingastigi. Einstaklingsmiðað nám er mikið til umræðu í kennslufræðum nútímans og í ritgerðinni verður leitast við að fjalla almennt um einstaklingsmiðað nám og hvað felst í því hugtaki. Til að hægt sé að kenna einstaklingsmiðað verður sá sem kennir að gera sér grein fyrir því hvernig börn læra. Í því samhengi má nefna hugsmíðahyggjuna og þá fræðimenn sem hún byggir á. Einnig verður sýnt fram á hvernig einstaklingsmiðað nám er framkvæmt og því til stuðnings eru settar fram kennsluhugmyndir fyrir samfélagsgreinar á unglingastigi.
Grunnskólakennarafræði, Samfélagsfræðikennsla, Einstaklingsmiðað nám, Unglingastig grunnskóla
Networked Digital Library of Theses and Dissertations